DA Den Europæiske Unions Tidende L 243/32

KOMMISSIONENS BESLUTNING

af 4. august 2006

om vejledende fordeling på de enkelte medlemsstater af forpligtelsesbevillinger for målet om regional konkurrenceevne og beskæftigelse i perioden 2007-2013

(meddelt under nummer K(2006) 3472)

(2006/593/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 18, stk. 2, og

ud fra følgende betragtninger:

(1) I henhold til artikel 3, stk. 2, litra b), i forordning (EF) nr. 1083/2006 går målet om regional konkurrenceevne og beskæftigelse ud på at styrke regionernes konkurrenceevne og tiltrækningskraft.

(2) I henhold til artikel 4, stk. 1, litra b), i forordning (EF) nr. 1083/2006 bidrager Den Europæiske Fond for Regionaludvikling og Den Europæiske Socialfond til virkeliggørelsen af de mål, der er beskrevet i artikel 3, stk. 2, litra b), i samme forordning. I henhold til artikel 4, stk. 2, intervenerer Samhørighedsfonden også i regioner, som er beliggende i medlemsstater, der er berettiget til støtte fra denne fond, når de pågældende regioner ikke er berettiget til støtte under konvergensmålet.

(3) I henhold til artikel 20 i forordning (EF) nr. 1083/2006 afsættes 15,95 % af de midler, som Den Europæiske Fond for Regionaludvikling, Den Europæiske Socialfond og Samhørighedsfonden (herefter kaldet fondene) kan disponere over til forpligtelser i perioden 2007-2013, til målet om regional konkurrenceevne og beskæftigelse, heraf 21,14 % til den i samme forordnings artikel 8, stk. 2, omtalte særlige overgangsordning.

(4) Der skal foretages en vejledende fordeling på de enkelte medlemsstater af de midler, der kan bevilges under målet om regional konkurrenceevne og beskæftigelse. I henhold til artikel 18, stk. 2, i forordning (EF) nr. 1083/2006 bør denne fordeling foretages efter de kriterier og metoder, der er beskrevet i bilag II til forordning (EF) nr. 1083/2006.

(5) I punkt 4 i bilag II til forordning (EF) nr. 1083/2006 beskrives metoden til fordeling af disponible ressourcer til medlemsstater og regioner, der er berettiget til støtte i henhold til artikel 6 i samme forordning.

(6) Af punkt 6, litra b), i bilag II til forordning (EF) nr. 1083/2006 fremgår metoden til fastsættelse af tildelingerne under overgangsordningen, jf. samme forordnings artikel 8, stk. 2.

(7) I punkt 7 i bilag II til forordning (EF) nr. 1083/2006 fastsættes det maksimale beløb, der kan overføres fra fondene til hver enkelt medlemsstat.

(8) I punkt 12 til 31 i bilag II til forordning (EF) nr. 1083/2006 fastsættes beløbene for en række konkrete tilfælde i perioden 2007-2013.

(9) I henhold til artikel 24 i forordning (EF) nr. 1083/2006 afsættes 0,25 % af de midler, fondene kan disponere over, til forpligtelser i perioden 2007-2013, til finansiering af teknisk bistand på Kommissionens initiativ; den vejledende tildeling pr. medlemsstat bør derfor være eksklusive beløbet til teknisk bistand —

VEDTAGET FØLGENDE BESLUTNING:

Artikel 1

De vejledende beløb pr. medlemsstat, der tildeles over forpligtelsesbevillingerne til de regioner, der er berettiget til støtte fra strukturfondene under målet om regional konkurrenceevne og beskæftigelse, jf. artikel 6 i forordning (EF) nr. 1083/2006, inklusive de tillægsbeløb, der er fastsat i bilag II til forordningen, fremgår af tabel 1 i bilag I.

Den årlige fordeling af forpligtelsesbevillingerne, jf. stk. 1, pr. medlemsstat fremgår af tabel 2 i bilag I.

Artikel 2

De vejledende beløb pr. medlemsstat, der tildeles over forpligtelsesbevillingerne i særlig overgangsstøtte fra strukturfondene under målet om regional konkurrenceevne og beskæftigelse, jf. artikel 8, stk. 2, i forordning (EF) nr. 1083/2006, inklusive de tillægsbeløb, der er fastsat i bilag II til samme forordning, fremgår af tabel 1 i bilag II.

Den årlige fordeling af forpligtelsesbevillingerne, jf. stk. 1, pr. medlemsstat fremgår af tabel 2 i bilag II.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. august 2006. På Kommissionens vegne Danuta HÜBNER Medlem af Kommissionen

(1) EUT L 210 af 31.7.2006, s. 25.

BILAG I Vejledende beløb pr. medlemsstat, der tildeles over forpligtelsesbevillingerne til regioner, der er berettiget til støtte fra strukturfondene under målet om regional konkurrenceevne og beskæftigelse i perioden 1. januar 2007 til 31. december 2013 (EUR) Medlemsstat Tabel 1 — Bevillinger (i 2004-priser) Regioner, der er berettiget til støtte under målet om regional konkurrenceevne og beskæftigelse Yderligere støtte, jf. bilag II til forordning (EF) nr. 1083/2006, punkt: 16 20 23 25 26 28 29 België/Belgique 1 264 522 294 Česká republika 172 351 284 199 500 000 Danmark 452 135 320 Deutschland 8 273 934 718 74 812 500 España 2 925 887 307 199 500 000 France 9 000 763 163 99 750 000 Ireland 260 155 399 Italia 4 539 667 937 209 475 000 Luxembourg 44 796 164 Nederland 1 472 879 499 Österreich 761 883 269 149 625 000 Portugal 435 196 895 Slovensko 398 057 758 Suomi/Finland 778 631 938 153 552 511 Sverige 1 077 567 589 215 598 656 149 624 993 United Kingdom 5 335 717 800 I alt 37 194 148 334 199 500 000 369 151 167 149 624 993 224 437 500 199 500 000 209 475 000 99 750 000

(EUR) Medlemsstat Tabel 2 — Bevillinger (i 2004-priser) 2007 2008 2009 2010 2011 2012 2013 België/Belgique 180 646 042 180 646 042 180 646 042 180 646 042 180 646 042 180 646 042 180 646 042 Česká republika 53 121 612 53 121 612 53 121 612 53 121 612 53 121 612 53 121 612 53 121 612 Danmark 64 590 760 64 590 760 64 590 760 64 590 760 64 590 760 64 590 760 64 590 760 Deutschland 1 192 678 174 1 192 678 174 1 192 678 174 1 192 678 174 1 192 678 174 1 192 678 174 1 192 678 174 España 446 483 901 446 483 901 446 483 901 446 483 901 446 483 901 446 483 901 446 483 901 France 1 300 073 309 1 300 073 309 1 300 073 309 1 300 073 309 1 300 073 309 1 300 073 309 1 300 073 309 Ireland 37 165 057 37 165 057 37 165 057 37 165 057 37 165 057 37 165 057 37 165 057 Italia 678 448 991 678 448 991 678 448 991 678 448 991 678 448 991 678 448 991 678 448 991 Luxembourg 6 399 452 6 399 452 6 399 452 6 399 452 6 399 452 6 399 452 6 399 452 Nederland 210 411 357 210 411 357 210 411 357 210 411 357 210 411 357 210 411 357 210 411 357 Österreich 130 215 467 130 215 467 130 215 467 130 215 467 130 215 467 130 215 467 130 215 467 Portugal 62 170 985 62 170 985 62 170 985 62 170 985 62 170 985 62 170 985 62 170 985 Slovensko 59 287 258 57 274 995 54 915 823 51 153 834 53 136 512 56 208 234 66 081 102 Suomi-Finland 133 169 207 133 169 207 133 169 207 133 169 207 133 169 207 133 169 207 133 169 207 Sverige 206 113 034 206 113 034 206 113 034 206 113 034 206 113 034 206 113 034 206 113 034 United Kingdom 762 245 400 762 245 400 762 245 400 762 245 400 762 245 400 762 245 400 762 245 400 I alt 5 523 220 006 5 521 207 743 5 518 848 571 5 515 086 582 5 517 069 260 5 520 140 982 5 530 013 850